《盎莲栽久叶茂而花不吐或谓清明后种然也因漫述以问种莲者取法云》
明代·区越

盎莲节后种无花，生意偏饶叶竞奢。暑退碧筒还酌酒，客来清话亦供茶。

那能蔽日从张盖，尚欲清尘岂染沙。水冷霜寒聊尔别，旧山松菊老生涯。

作者简介：区越（一四六八—一五五四），字文广，号西屏。新会人。尝从学于白沙陈献章。明孝宗弘治十八年（一五〇五）进士。历官浙江嘉善县令，户部主事、知建宁宁国府、浙江副使、江西左参政。年八十七卒。有《西屏集》行世。明万历《广东通志》卷二四、清乾隆《广州府志》卷三四、清乾隆《新会县志》卷九有传。区越《西屏集》十卷，前五卷为诗，馀者为文。